Η Παναγία η Πορταΐτισσα και το θαυματουργό καντήλι

Στην Ιερά Μονή των Ιβήρων, στο Άγιον όρος το «Περιβόλι της Παναγίας μας», το οποίον έχει 600 – 700 είδη ανθέων, ευρίσκεται η θαυματουργός εικόνα της Παναγίας, της Πορταΐτισσας, έργο του ευαγγελιστή Λουκά.
Ονομάστηκε Πορταΐτισσα, γιατί κατά θαυματουργικό τρόπο, έφευγε και στεκόταν πάνω από την πόρτα της Μονής, για να προστατεύει τους μοναχούς.
Μία είναι η Παναγία, πολλά είναι τα ονόματα που αποδίδονται σ’ αυτήν, ένεκα των πολλών θαυμάτων.
Παναγία η Κρεμαστή, Παναγία η Γλυκοφιλούσα κ.λπ. Μόνο στον Ελλαδικό χώρο, έχουμε 35.000 προσωνύμια αφιερωμένα προς την Παναγία.
Η εικόνα ευρίσκεται στο παρεκκλήσι της Μονής, άπειρον το πλήθος των προσκυνητών κυρίως το Δεκαπενταύγουστο, που τελείται η μικρά παράκληση έργον του μοναχού (Θεοστήρικτου ή Θεοφάνη) και η Μεγάλη Παράκλησης, όπου την έγραψε ο τελευταίος Δούκας, αυτοκράτορας του Βυζαντίου – (Θεόδωρος Λάσκαρης).
Η εικόνα μεταφέρεται στο καθολικόν της Μονής Ιβήρων δηλαδή τον κεντρικό ναό.
Η Παναγία μας, δεν ονομάζεται απλώς Αγία, αλλά Παναγία. Είχε ύψος 1,92 και ήταν και πανέμορφη. Βέβαια μερικοί προτεστάντες αναφέρουν, ότι πρώτος μετά τον Θεό – τον Χριστό μας, είναι ο Απόστολος Παύλος. Μέγα λάθος!!!
Πρώτη μετά τον ένα Θεό, είναι η Αειπάρθενος Θεοτόκος. Ο Άγιος Νικόδημος ο Αγιορείτης, αναφέρει ότι η Παναγία, είναι άμεσος Θεός, μετά τον Θεό και φέρει τα δευτερεία στην Αγία Τριάδα. Στην Ιερά Μονή των Ιβήρων, στο Άγιον Όρος, υπάρχει ένα αξιοπερίεργο φαινόμενο!! Τι νομίζετε;
Το θαυματουργό καντήλι της Παναγίας το οποίο κινείται μόνο του, σαν ρολόι, σαν καμπάνα κα προμηνύει την χαρά και τη λύπη. --- Όταν το καντήλι κινείται κατά τις Δεσποτικές (του Χριστού) και Θεομητορικές (της Παναγίας) εορτές, προμηνύει χαρά!!! Όταν κινείται άλλες μέρες προμηνύει καταστροφή.
Αγαπητοί αναγνώστες αξίζει να παραθέσω από το βιβλίο μου Νικ. Ζαχαριάδη «Εμπειρίες από τον Αμίλητο κόσμο του Άθω» - «Ζωντανές αφυπνίσεις». Τόμος Β’ σελ. 147 – Πύργος 2009, την συγκλονιστική μου εμπειρία που έζησα την Μ. Εβδομάδα μπροστά στο θαυματουργό καντήλι της Παναγίας της Πορταΐτισσας. Ελάτε να το ζήσουμε με συγκίνηση μαζί…
Η ασημένια κανδήλα ζυγίζει δυόμιση κιλά. Λες και ένα αόρατο χέρι την σπρώχνει κατά μυστηριώδη τρόπο.
Συγκλονισμός !!!
Μάρτυρες στο θαυματουργό καντήλι.
«Ήταν Μεγάλη Παρασκευή του 1982. Το καθολικό της Μονής Ιβήρων γέμισε από προσκυνητές και επισκέπτες. Ο κάθε ένας είχε το λόγο του. Ο προσκυνητής την πίστη του και την ανάγκη της προσευχής και ο επισκέπτης την ακόρεστη περιέργεια του. Άρχισε η «ζωή εν τάφω κατετέθης Χριστέ…» Πρώτη φορά είδα να φαιδρύνονται τόσο αληθινά και τόσο πολύ ανθρώπινα πρόσωπα. Να γαληνεύουν τόσο η ατίθασες κοσμικές ψυχές. Το Αγιορείτικο τυπικό είναι συγκλονιστικό. Νομίζεις ότι βρίσκεσαι στα παλιά κα πεπερασμένα χρόνια του Βυζαντίου. Μεγαλοπρέπεια, τάξη, αρμονία κα προπαντός φόβος Θεού, ευλάβεια και συντριβή καρδίας υπάρχει στις αγιορείτικες ακολουθίες. Είμασταν όλοι βυθισμένοι στην αισθησιακή απόλαυση της βυζαντινής μουσικής. Περάσαμε στη δεύτερη στάση. Ξαφνικά όλων η προσοχή εστράφη προς το Άγιο καντήλι που κρεμόταν στα πόδια του Εσταυρωμένου. Έκπληξη! Τι άραγε; Το καντήλι να κινείται σαν εκκρεμές με συνεχώς αυξανόμενο το τόξο του, χωρίς να χύνεται το λάδι του, μήτε να σβήνει το φως!
«Παναγία μου, έλεγα, μεγάλη σου η χάρη…». «Δέσποινά μου, έλεγα, ελέησε μας, βοήθησέ μας, λύτρωσε μας. Λύτρωσε την Κύπρο μας από την κατοχή. Χάρισε μας μετάνοια…». Οι μοναχοί όλοι έπεσαν κατά γης. Γονάτισαν και ο προσκυνητές. Οι επισκέπτες; Αυτοί έμειναν αποσβολωμένοι στις θέσεις τους. Οι ψαλμωδίες σταμάτησαν… Τη θέση τους πήραν οι μυστικές προσευχές που ανέρχονταν πύρινες στον ουρανό. Προσεύχονταν οι μοναχοί στο ταμείο της ψυχής τους. Εσταυροκοπιούνταν και δεν μπορούσαν να τους ξεχωρίσουν από τους αγγέλους, έδειχναν περισσότερο επίγειοι άγγελοι. Το φοβερό σημείο συνεχιζόταν… Σε πολλούς η αμφιβολία για τον θαύμα ήταν έκδηλη… Διάφορα σχόλια. Τι γίνεται! Κινείται μόνο του το καντήλι; Φαίνεται ότι κάποιος ιερομόναχος κατάλαβε την απορία και πήρε το θάρρος και μας είπε: «Μη προσπαθείτε άδικα να διαψεύσετε την όραση σας. Το Μέγα αυτό θαύμα για μας τους μοναχούς έχει τεράστια σημασία. Είσθε ευτυχείς που βλέπετε το καντήλι σήμερα. Αποτελεί απόδειξη ότι η Υπεραγία Θεοτόκος σκέπει και φρουρεί την Μονή μας αλλά και ολόκληρο το Άγιο Όρος. Το θαύμα αυτό πρέπει να σταθεί σαν επιβράβευση του ιερού σας πόθου να έλθετε στο Άγιον Όρος, αλλά και να αποτελέσει αιτία μετάνοιας και πίστεως για όλους εσάς τους προσκυνητές και επισκέπτες που με ιδιαίτερη ευλάβεια ήλθατε στο Περιβόλι της Παναγίας μας, τον τόπο του αγιασμού και της χάριτος. Όλοι, αδελφοί μου, ας δοξάσουμε το Θεό για την μεγάλη αυτή τιμή που μας έκαμε να γίνουμε μάρτυρες του φοβερού τούτου σημείου Του». Στο μεταξύ το καντήλι άρχισε να μικραίνει το τόξο του και σε λίγο σταμάτησε την κίνησή του. Η ακολουθία συνεχιζόταν… 11:30 (βράδυ) τελείωσε ο επιτάφιος θρήνος. Μέσα όμως στον γράφοντα άρχιζε ένα άλλος θρήνος. Ένα βουβό κλάμα για την δυσπιστία μου και την αμφισβήτησή μου. Υπάρχει άραγε φοβερότερο πράγμα στον άνθρωπο να μη θέλει ή να μην μπορεί να πιστέψει τα μάτια του; «μακάριοι οι μη ιδόντες και πιστεύσαντες»!! (Ιωάννου Κ’ 13) «επίστευσα διό ελάλησα» (β’ Κορινθ. Δ’ 13) «Πιστεύω, Κύριε, βοήθει μου τη απιστία» (Μαρκ. 9,24). Σ’ αυτήν την περίπτωση, του θαύματος της καντήλας και άλλων, ο πιστός βλέπει τα γεγονότα εξωτερικά, αλλά την θεία παρουσία και ζωή δεν την βλέπει εξωτερικά, την ζει εσωτερικά, την πιστεύει. Έτσι η πίστη μας σαν χριστιανοί, είναι προσκολλημένη σε μια προσωπική παρουσία του Θεού, που δίνει ουσία και περιεχόμενο και βεβαιότητα, σ’ όλα τα άλλα, γι’ αυτό ο Απ. Παύλος λέγει: «Έστι δε πίστις ελπιζομένων υπόστασις = ύπαρξη, πραγμάτων έλεγχος = φανέρωση, βεβαίωση, ου βλεπομένων – αόρατα (Εβρ. 11,1). Επίσης, πρέπει να γνωρίζουμε ότι την παρούσα ζωή μας, την περνάμε όχι βλέποντας με τα σωματικά μάτια τον Κύριο, αλλά με τα μάτια της πίστεως μας. Η πίστη είναι η έκτη αίσθηση του ανθρώπου.

